stanford-oval/wikipedia huggingface dataset:
תחנת הרכבת היידארפשה
עיצוב

הטרמינל שנחנך בשנת 1909 הוא מבנה נאו-קלאסי שמעורבים בו מגוון רחב של סגנונות ונושאים. לבניין חזית עיקרית לים, והיא מחולקת לשלושה חלקים. יש עליה גמלונים ומגדלי פינה אשר מדמים את האדריכלות המערבית מהמאה ה-19.
העיצוב בסגנון ההאדריכלות הנאו-קלאסית האופייני לתקופה נועד להציג את אסטנבול כעיר מערבית ואירופאית לאנשים המגיעים אליה ברכבת. מעבר להיותו משמעותי ברמה ההיסטורית, הבניין מהותי כנקודת ציון בעיר. הוא נחשב מאז הקמתו לבניין מרהיב ברובע קאדיקוי ומהיפים בבנייני העיר. הנוסעים שעברו בו, הן מאנטוליה והן מהבלקנים, העידו על התפעלותם מהדרו. הבניין שימש כאתר צילומים במאות סרטי קולנוע מקומיים.
קשיים

פתיחת הטרמינל הייתה כרוכה בקשיים רבים: ביום החניכה המיוחל, הייתה שרפה מינורית בתחנה שדחתה את תחילת השימוש בה מאחר שהיה צורך בתיקון הנזק. במלחמת השחרור של טורקיה, כמו גם במלחמת העולם הראשונה, השתמשו בבניין כמחסן לנשק ולציוד, אולם המבנה הופצץ בספטמבר 1917. לציון עשור להקמת הרפובליקה הטורקית, המבנה הוקם מחדש. בשנת 1979 הבניין ניזוק שוב כאשר התקלות של שתי ספינות גרמה לפיצוץ בבניין עצמו, וכן לבעיות זיהום אוויר בכל האזור למשך שבועות ארוכים לאחר מכן. לאחרונה הקו נסגר לתקופה של 30 חודשים על מנת לאפשר את שיפוץ הקו למטרת התקנה של הקו המהיר בין אסטנבול לאנקרה.
הבניין נסגר לשיפוצים בשנת 1979 בעקבות פיצוץ מכל בנהר.
בשנת 2010, טרמינל היידארפשה ספג נזקים רבים כאשר פרצה שרפה במבנה. השרפה כילתה חלקים נרחבים של הגג ושל הקומה הרביעית. כדי לכלות את השריפה, צוותי כיבוי אש נעזרו בסירות כיבוי מתוך נהר הבוספרוס. לאחר עבודה מאומצת של שעות, מכבי האש הצליחו להשתלט עליה. לא היו נפגעים בנפש, אולם הבניין ניזוק במידה רבה. עד היום אין תשובה חד-משמעית למקור האש אולם ההנחה הרווחת היא שתקלה חשמלית שנגרמה במהלך עבודות השחזור היא שגרמה לשריפה/
תחנת הרכבת כיום

לאחר שעבודות השיפוץ הראשונות עלו בתוהו עם השרפה, לא היה ברור בתחילה מה יעלה בגורל הבניין ההיסטורי. מחד, מדובר במבנה היסטורי וחשוב בתולדות העיר, אשר מייצג את התהליך שעבר על העיר והתושבים. מאידך, השיפוץ יקר ותנועת הרכבות השתנתה מאז שמערכת הרכבות נחנכה בראשית המאה ה-20. כמו כן, שאלת המימון הקשתה על בחירת נתיב פעולה כאשר אין צורך ממשי ויום-יומי ברכבות. לבסוף, בהתחשב בערך הרב של המבנה עצמו וההיסטוריה שלו להתפתחות העיר וחיבורה לעולם המערבי, הוחלט לשפץ את המבנה. היו מספר אפשרויות לשיפוץ, העיקריות היו החזרת עטרה ליושנה כתחנת רכבת ותו לא. אפשרות יותר פופולרית בקרב המנהיגים הפוליטיים הייתה יצירת מתחם גדול שיכלול בית מלון, מתחם קניות וטיילת בנוסף לתחנה.
בתחילה הוסכם כי יחלו בתהליך תכנון על מנת ליצור את מתחם המלונות והמסחר אולם בעקבות התנגדות מצד תושבי העיר, העירייה שינה את דעתה. ההתנגדות נבעה מרצון התושבים לשמר את הייחודיות שבמבנה ובערך שלוף ולא להוזיל את ההיסטוריה עם פתיחת בתי מלון ובתי עסק. במקום התכנון המקורי, בשנת 2013 עיריית אסטנבול קבעה כי היא תשפץ את התחנה לטרמינל לרכבות המהירות. בכך המשמעות הפונקציונלית של התחנה תיוותר בעינה, וזהותה תישמר. בנוסף, השיפוץ יכלול הוספה של 'מרחבים ירוקים' לשימוש הציבור ופתיחת מוזיאון לחברת הרכבות הטורקית (TCDD). ההבדל העיקרי בין התוכנית המקורית לסופית היא באופן השימוש במרחבים: בעוד שהתוכנית המקורית הקצתה מקום למסעדות, בתי קפה, תיירות ומגורים, התוכנית החדשה מתמקדת בהנצחת מפעל הרכבת.
כיום, הקומות העליונות של הבניין נתונות לרשות הרכבות הטורקית המקומית. הבניין עצמו משמש בחלקו כמוזיאון, אשר עוד טומן בחובו חפצים מהגלגולים הראשונים של הבניין מתקופת עבד אל-חמיד השני.
הערות שוליים

1 2 3 4 5 6 7  Jean Patrick, Istanbul Haydarpasa, Trains of Turkey, ‏6.11.2006
1 2  אריק יאן צורשר, תרגום: עדי גינצבורג-הירש, תורכיה: היסטוריה מודרנית, אוניברסיטת תל אביב, 2005 [1997], עמ' 100
1 2 3  ברנרד לואיס, תרגום: משה זינגר ורבקה גוטליב, צמיחתה של תורכיה המודרנית, הוצאת מאגנס האוניברסיטה העברית, 1977, עמ' 148-149
1 2  Vila Hastaoglou-Martinidis, The building of Istanbul docks 1870-1910. New Entrepreneurial and Cartographic Data, ITU Journal of the Faculty of Architecture 8, 2011, עמ' 88
1 2 3 4 5 6 7  אהוד טולידאנו, מבוא לתולדות האימפריה העות'מאנית, משרד הביטחון, 1985, עמ' 108
1 2  Mustafa Sitki Bilgin, The Construction of the Bagdad Railway and its Impact on Anglo-Turkish Relations, 1902-1913, Osmanlı Tarihi Araştırma ve Uygulama Merkezi Dergisi OTAM 16, עמ' 119
↑  The Baghdad Railway, Encyclopædia Britannica
↑  Archnet Ijar, Re-Exploring Late Ottoman Buildings in Today's Istanbul"., Irem Maro Kırıs (editor), International Journal of Architectural Research: ArchNet-IJAR, עמ' 321
↑  Gozde Ekicki, Gözde Haydarpaşa
1 2  Doralda Goga, Haydarphasa Terminal"., We Love Istanbul
1 2 3  Anadolu Agency, Haydarpaşa Station like a museum of history, Hurriyet Daily News
↑  Daily Mail Reporter, Istanbul's historic Haydarpasa station damaged after blaze rips through roof, The Daily Mail UK, ‏29.11.2010
1 2  Fatma Aktu, Istanbul’s historical Haydarpaşa building to remain a train station, Hurriyet Daily News
| --- | --- |
בקרת זהויות :  VIAF: 248318053   WorldCat (עם VIAF): 248318053
שם גנרי

שם גֵּנֵרִי הוא שם הסוג או הזן הכללי של מוצר, שאינו סימן מסחר המזוהה בלעדית עם יצרן האוחז בזכויות עליו. שם גנרי הוא נחלת הציבור וכלל היצרנים הפועלים בקרבו, ומשמש כתיאור מקובל לסוג מוצר שמותגים שלו עשויים להיות מיוצרים בידי יצרנים שונים שיכנוהו בשמות מותג שונים. לדוגמה, "צ'יפס" הוא שמו הגנרי של חטיף מאכל, שמותג מוכר שלו בישראל מיוצר ומשווק תחת שם המותג "תפוצ'יפס".
שם גנרי מול מונח שיווקי

במקרים מסוימים, מונח שיווקי שנטבע על ידי יצרן מסוים במטרה לשווק מוצר חדש, נהפך בפי הציבור לשמו הנרדף של המוצר, שבו מכונים כך מוצרים מקבילים המיוצרים על ידי חברות אחרות. למשל: השם "קסנון" הפך לשם נרדף לנורת מתכת הליד בתחום הרכב וכן לפנסי רכב קדמיים העושים שימוש בנורה זו, עקב שימוש יצרני הנורות בשם זה או בשמות המזכירים שם זה, כדי לשיווק נורות אלו בתעשיית הרכב (למשל Xenarc של חברת אוסרם). פנסי מתכת הליד רבים לרכב בעלי שתי אלומות (אור נמוך ואור גבוה) מכונים גם בשם הגנרי "בי-קסנון". באופן דומה, השמות "טלוויזית LED" או בקצרה "LED", הפכו לשמות נרדפים למכשיר טלוויזיה ולצג מחשב העושים שימוש במצג גביש נוזלי (LCD) המואר על ידי דיודות פולטות אור (LED) במקום על ידי תאורה פלואורסצנטית, עקב שימושה של חברת סמסונג במונח "LED TV" כדרך לפרסם את הטלוויזיות שלה, שהיו הראשונות עם תאורת LED שיוצרו בתפוצה נרחבת. דבר שהוביל יצרני טלוויזיות וצגי מחשב אחרים לעשות שימוש בשם זה לתיאור הטלוויזיות וצגי המחשב המקבילים שלהם. בשנים האחרונות החלו להופיע וריאציות נוספות של השם LED לתיאור מצגים אלו (QLED ו-ULED). המונח "נורה חסכונית" (Energy saving lamp), הפך לשם גנרי לנורה פלואורסצנטית קומפקטית בקרב הציבור הרחב (בקרב הסקטור המסחרי בישראל, נפוץ שם גנרי אחר לנורות אלו: "EL" [נגזר מ-Dulux EL, שהוא סימן מסחר של חברת אוסרם לנורות מסוג זה]).
בתעשיית התרופות

בתעשיית התרופות קיימת הקפדה יתרה על ההבחנה בין שם גנרי של תרופה לשמה המסחרי. שם גנרי בתרופה הוא על פי רוב שמו הבינלאומי של החומר הפעיל בה, והיצרן חייב לציין במפורש שם זה בלוויית כמותו (בדרך כלל ביחידות מיליגרם), וכן שמות גנריים של חומרים נוספים שמהווים לעיתים מרכיב בתרופה, בצד השם המסחרי שתחתיו בחר לשווק את התרופה. ישנן תרופות גנריות רבות המשווקות תחת שמות מסחריים שונים בידי חברות פרמצבטיות שונות, כאשר נוסחת הייצור וההרכב הכימי של החומר הפעיל זהים לחלוטין. כך, למשל, משכך הכאבים הפופולרי ששמו הגנרי "פרצטמול" משווק בידי חברות שונות תחת השמות המסחריים "אקמול", "דקסמול", "פנדול", "פאראמול" ועוד. שמות גנריים בינלאומיים של חומרי תרופות נקבעים רשמית בידי ארגון הבריאות העולמי (WHO), ונקראים INN‏ (International Nonproprietary Name).
ראו גם

סימן מסחר
גנבת עין
הערות שוליים

↑  "סימן המסחר 'אשל' אינו שם גנרי ויירשם על שם 'תנובה' בלבד", "פסק דין" - אתר המשפט הישראלי, 02 במאי 2007
↑  INVERTER Trademark of Panasonic Corporation - Registration Number 4376889 - Serial Number 85270668 :: Justia Trademarks, trademarks.justia.com (באנגלית)
↑  Katzmaier, David (2 בספטמבר 2009). "Samsung LED TV ads called 'misleading' by U.K. authority". CNET (באנגלית). נבדק ב-2017-10-05. {{cite news}}:  (עזרה)
↑  שי לב, ‏Hisense השיקה מסכי 4K בטכנולוגיית ULED, באתר ONE‏, 5 בספטמבר 2017
↑  "סמסונג QLED נגד LG OLED: מה ההבדל? | כתבה - DVD CENTER". www.dvdcenter.co.il. נבדק ב-2018-02-20.
סבינה ישקה

| --- | --- |

 לידה:  1968 (בת 57 בערך) קונגאלב, שוודיה 
 ענף מדעי:  הנדסת מכונות, distributed control system, רובוטיקה, בינה מלאכותית, קיברנטיקה, מדעי האינפורמציה, מדעי הרוח הדיגיטליים 
 מקום לימודים:  האוניברסיטה הטכנית של ברלין 
 מנחה לדוקטורט:  Ruedi Seiler, Reinhard Keil-Slawik, בפסקה זו רשומה אחת נוספת שטרם תורגמה 
 מוסדות:  האוניברסיטה הטכנית של ריין-וסטפאליה באאכן  Deloitte Deutschland (יוני 2021)  דויטשה באן  האוניברסיטה הטכנית של ריין-וסטפאליה באאכן  האוניברסיטה הטכנית של ברלין  אוניברסיטת שטוטגרט 
 
סבינה ישקה (בגרמנית: Sabine Jeschke; נולדה ב-27 ביולי 1968) היא פרופסור למידענות בהנדסת מכונות באוניברסיטת RWTH (אנ'), שבאאכן.
פרופ׳ ישקה מכהנת כיו"ר הדירקטוריון של VDI Aachen (איגוד המהנדסים הגרמני) מאפריל 2012; החל ממאי 2015, היא מכהנת בחבר מועצת הפיקוח של Körber AG (חברה להנדסה מכנית). החל מ-10 בנובמבר 2017 משמשת ישקה כחברת מועצת המנהלים של חברת הרכבת הלאומית של גרמניה לדיגיטציה וטכנולוגיה (דויטשה באן); בנוסף, היא מכהנת כמנהלת מעבדת הקיברנטיקה באוניברסיטת RWTH.
בסמסטר הקיץ של שנת 2017, יצאה לחופשת שבתון, כדי לפתח את מחקרה בתחום התודעה המלאכותית, והיא מעורבת בבניית מכל חשיבה "בינה מלאכותית חזקה" בחברת וולוו לרכב בגטבורג.
ביוגרפיה

סבינה ישקה נולדה בשוודיה ובהמשך חייה עברה לגרמניה, שם נישאה וילדה את בנה (נולד ב-1991).
היא למדה פיזיקה ומדעי המחשב באוניברסיטה הטכנית של ברלין, גרמניה. היא השלימה את פרויקט מחקר הסטודנטים שלה במהלך שהות במחקר, במרכז המחקר NASA Ames Research Center Moffett Field קליפורניה, ארצות הברית בניהולו של ויליאם (ביל) בורוקי. במשך לימודי הדוקטורט שלה, עבדה כחוקרת מדעית במכון für Mathematikh באוניברסיטת Technische Universität ברלין וכפרופסור/ מדריכה כעוזרת במכון הטכנולוגי בג'ורג'יה באטלנטה, ארצות הברית.
בשנת 2004 (בגיל 36), סיימה את לימודי הדוקטורט בהצטיינות באוניברסיטה הטכנית בברלין. שנתיים אחר כך, הפכה לפרופסור צעירה לכלי תקשורת חדשים במתמטיקה ומדעי הטבע באוניברסיטת Technische Universität Berlin. בשנת 2007 מונתה לפרופסור מן המניין במכון לטכנולוגיות שירותי (IT (IITS, ובמקביל מנהלת את שירותי טכנולוגית המידע המרכזית באוניברסיטת שטוטגרט, גרמניה. בנוסף, שימשה כפרופסור אורח וראש המרכז לשעבר למולטימדיה בהוראה ומחקר. כיום מקדמת פרופ׳ ישקה, פרויקט ללא מטרת רווח, שנועד להעניק חדשנות ויזמות באוניברסיטת Technische Universität Berlin. בשנת 2009 נענתה לפנייה מצד אוניברסיטת אאכן והפכה לפרופסור ומנהלת אשכול המכון IMA / ZLW & IfU בפקולטה להנדסת מכונות. עד שנת 2010, שמשה בנוסף, פרופסור אורח עם הכוונה מדעית של פרויקטים מחקריים, במכון עבור אופטיקה טכנית באוניברסיטת שטוטגרט שבגרמניה. בין השנים אוקטובר 2011 - ספטמבר 2016, כיהנה כסגנית דיקן הפקולטה להנדסת מכונות באוניברסיטת RWTH אשר בעיר אאכן בגרמניה. בין התחומים העיקריים במחקרה של ישקה, ניתן למנות את נושא הרובוטיקה וטכנולוגיית אוטומציה (רובוטיקה הטרוגנית ושיתופית, שירותי אינטרנט ברובוטיקה), תנועה וניידות (מערכות תחבורה אוטונומיות וחצי-אוטונומיות, לוגיסטיקה בינלאומית), Internet of Things (מערכת התקני מחשוב) ומערכות סייבר-פיזיקליות (תעשייה 4.0, שירותי אינטרנט סמנטיים), בינה מלאכותית (שילוב נתונים וכריית נתונים, מערכות רב סוכנויות, מחשוב קוגניטיבי), אינטראקציה בין מכונה אנושית (מעבדות וירטואליות ומרוחקות, סביבות הכשרה חכמות), מחקר חדשנות (חדשנות) תחומים, ניטור מגמות וניהול מידע (טכנולוגיות אינטגרציה לשירותי מידע, מושגי למידה והוראה חדשניים). ישקה מכהנת וחברה מומחית במספר רב של ועדות. ביניהן ניתן למנות את היותה חברה בכירה במכון למהנדסי חשמל ואלקטרוניקה (IEEE) מאז 2011; חברה בוועדת התוכנית "רובוטיקה ואוטומציה" של מרכז התעופה והחלל הגרמני (DLR) מאז 2017.
ביולי 2014, זכתה לכבוד על ידי האגודה הגרמנית למדעי המחשב (GI), בהכרה במוחות הדיגיטליים של גרמניה. על תרומתה הרבה לחינוך הנדסי מודרני, הוענקה לה שרשרת ניקולה טסלה הזהובה של החברה הבינלאומית לפדגוגיה הנדסית (IGIP) בספטמבר 2015 . יחד עם הצוות הלוגיסטי של אוניברסיטת RWTH אאכן, והאוניברסיטה למדעים יישומיים של אאכן, היא זכתה בתואר אליפות העולם בליגת הלוגיסטיקה של RoboCup
 במשך שלוש שנים ברציפות (2016-2014).
ספרים

Cyber-Physical Systems - Foundations, Principles and Applications
Industrial Internet of Things - Cybermanufacturing Systems
Automation, Communication and Cybernetics in Science and Engineering
Exploring demographics -- Transdisziplinäre Perspektiven zur Innovationsfähigkeit im demografischen Wandel
Automation, Communication and Cybernetics in Science and Engineering
Exploring Virtuality – Virtualität im interdisziplinären Diskurs
Prethinking Work - Insights on the Future of Work
Intelligent Robotics and Applications (Part I and II)
Enabling Innovation. Innovative Capability - German and International Views
הערות שוליים

1 2  Germany´s Digital Heads honored, RWTH AACHEN UNIVERSITY
↑  VDI – The Association of German Engineers
↑  Deutsche Bahn
↑  Cybernetics Lab
↑  Technische Universität Berlin
↑  NASA
↑  innoCampus: Home
↑  University of Stuttgart
↑  UNT, Annual Award Nikola Tesla
↑  [www.igip.org IGIP], International Society for Engineering Pedagogy
↑  RoboCup
| --- | --- |
בקרת זהויות :  NLI: 987007340260005171  BIBSYS: 1488830536022  BnF: cb17234571z (data)  CiNii: DA17788245  dblp: j/SabinaJeschke  GND: 128977051  ISNI: 0000 0000 2590 340X  LCCN: no2011070906  MGP: 224290  NKC: ntk2017967643  ORCID: 0000-0003-2326-8264  ResearcherID: M-9453-2013  SUDOC: 158639588  VIAF: 3539790   WorldCat (עם VIAF): 3539790 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סבינה ישקה".
L

ערך זה עוסק באות לטינית. אם התכוונתם למונח מתורת הקבוצות, ראו .
ערך זה עוסק באות לטינית. אם התכוונתם למשמעויות נוספות, ראו .
| Ll |
| --- | --- | --- | --- | --- | --- | --- |
Ll
אלפבית לטיני
| Aa | Bb | Cc | Dd | Ee | Ff | Gg |
| Hh | Ii | Jj | Kk | Ll | Mm | Nn |
| Oo | Pp | Qq | Rr | Ss | Tt | Uu |
|  | Vv | Ww | Xx | Yy | Zz |  |
L (אל) היא האות השתים-עשרה באלפבית הלטיני.
היסטוריה

מקורה באות היוונית למדא (Λ λ; נכתב גם בתור "למבדא"), ומקורה של זו באות הפיניקית שממנה התגלגלה גם האות העברית למ"ד. היא נהגית כלמ"ד (/l/ ‏:IPA), אם כי באנגלית, ובעיקר בניבים האמריקאיים, ההגייה שלה היא כשל מעין למ"ד מוולנת (/ɫ/ ‏:IPA).
ייצוגים נוספים

באלפבית פונטי מיוצגת האות L על ידי המילה Lima (לימה).
בקוד מורס מיוצגת האות על ידי נקודה קו נקודה נקודה: · - · ·
בקוד ASCII מיוצגת האות על ידי 76 (L) ו-108 (l).
בכתב ברייל מיוצגת האות:
התפתחות האות L

| 0 | 1 | 2 | 3 | 4 |
| --- | --- | --- | --- | --- |

| מלמד בקר פרוטו כנעני | למד פיניקית | למדא יוונית | L אטרוסקית | L לטינית |
שימושים ומשמעויות של L

באנטומיה, האות L מייצגת את החוליות הלומבאריות.
בביוכימיה, L היא סמלה לחומצת האמינו לאוצין.
בבוטניקה, L., קיצור שמו של קארולוס ליניאוס, משמשת לסמן שימוש בשיטת הסיווג שלו. לדוגמה: אורן הצנובר יסומן: Pinus pinea L.
בפיזיקה, L מסמלת תנע זוויתי.
לעיתים מסמל אורך.
בחשמל, L מסמלת השראות, סליל השראה, או משרן. בתוכניות חשמל מסומנים סלילים שונים בסימון: L3 ,L2 ,L1 וכו'.
באטימולוגיה L. מסמלת קיצור של השפה הלטינית.
בתעשייה, L מסמלת את הגודל "לארג'" - "large size".
בקוד לוחיות הזיהוי הבינלאומי, L מסמלת את לוקסמבורג.
בניווט, L קיצור המילה האנגלית "left" מסמלת פנייה לצד שמאל.
בשיטה המטרית, l, ℓ או L מסמלות ליטר.
בספרות רומיות, מסמלת האות L את המספר 50.
בתורת הסיבוכיות, האות L מציינת את קבוצת הבעיות שניתן לפתור תוך שימוש בזיכרון לוגריתמי.
במתמטיקה, משמשת האות L לייצג גבול או ערך אליו שואפת סדרה.
בספרדית, אם כתובה האות פעמיים היא נהגית כמו I או J.
דגל הקוד הבינלאומי של האות L
אה"מ אגממנון (1906)

| --- | --- |

אה"מ אגממנון
 תיאור כללי
 סוג אונייה:  אוניית מערכה
 צי:  הצי המלכותי הבריטי הצי המלכותי הבריטי
 סדרה:  לורד נלסון
 ציוני דרך עיקריים
 מספנה:  William Beardmore and Company
 תחילת הבנייה:  15 במאי 1905
 הושקה:  23 ביוני 1906
 תקופת הפעילות:  25 ביוני 1908 – 24 בינואר 1927 (18 שנים)
 אחריתה:  הפכה לספינת מטרה ב-1921- וב-1927 נגרטה
 מלחמות וקרבות:  מלחמת העולם הראשונה
 מידות
 הֶדְחֶק:  בְּרֵיק: 16,500 טון, בְּטָעוּן: 17,683 טון
 אורך:  135.2 מטר
 רוחב:  24.2 מטר
 שוקע:  8.2 מטר
 נתונים טכניים
 מהירות:  18 קשרים
 גודל הצוות:  800–817 איש
 טווח שיוט:  17,000 ק"מ במהירות 10 קשר
 הנעה:  15 דוודים המזינים 2 מנועי קיטור בהספק 16,750 כוחות סוס
 צורת הנעה:  2 מדחפים
 אמצעי לחימה
 שריון:  שריון עיקרי – 305 מ"מ, שריון סיפון – 25–102 מ"מ, צריחי תותחים ראשיים – 305–343 מ"מ, צריחי תותחים משניים – 76–178 מ"מ, ברבטות – 76–305 מ"מ, מחיצות הגנה – 203 מ"מ, צריח הניתוב – 305 מ"מ
 חימוש:  4 תותחים 12 אינץ' (305 מ"מ), 8 תותחים 9.2 אינץ' (234 מ"מ), 24 תותחים 12 ליטראות (3 אינץ', 76 מ"מ), 5 צינורות טורפדו 18 אינץ' (457 מ"מ)
אה"מ אגממנון הייתה אחת משתי אוניות מערכה פרה-דרדנוט מסדרת לורד נלסון שהושקו ב-1906 והושלמו ב-1908. היא הייתה אוניית המערכה הפרה-דרדנוט השנייה לפני אחרונה של הצי המלכותי שנבנתה, ואחריה אוניית האחות שלה, לורד נלסון.
היא שובצה בצי התעלה כשהחלה מלחמת העולם הראשונה ב-1914. האונייה הועברה לים התיכון עם לורד נלסון בתחילת 1915 כדי להשתתף במערכת הדרדנלים. היא ביצעה מספר הפגזות נגד ביצורים טורקיים ובתמיכה בכוחות הבריטיים. אגממנון נשארה בים התיכון לאחר סיום המערכה למניעת סיירת המערכה הגרמנית SMS גבן והסיירת הקלה SMS ברסלאו מפריצה לים התיכון. אגממנון הפילה את הצפלין LZ-55‏ (LZ-85) הגרמני במהלך משימת הפצצה מעל סלוניקי ב-1916. ב-30 באוקטובר 1918, האימפריה העות'מאנית חתמה על שביתת הנשק של מודרוס על סיפון האונייה בזמן שעגנה בלמנוס שבצפון הים האגאי. היא הוסבה לספינת מטרה מבוקרת רדיו לאחר חזרתה לבריטניה במרץ 1919 והחלה שירות ב-1921. אגממנון הייתה הפרה-דרדנוט האחרונה בשירות הצי המלכותי; היא הוחלפה על ידי סנטוריון בסוף 1926 ונמכרה לגרוטאות בינואר 1927.
בנייה ותיאור

אה"מ אגממנון הוזמנה בשנת 1904 והייתה אוניית המלחמה הראשונה שנבנתה על ידי מפעלי הבנייה הימיים של ויליאם בירדמור והחברה של Dalmuir Naval Construction Works. היא הונחה ב-15 במאי 1905 והושקה ב-23 ביוני 1906 לפני שעבודות המספנה עצמן הסתיימו. השלמתה התעכבה מאוד בגלל שביתות עובדים והסטת תותחי ה-12 אינץ' (305 מ"מ) שנועדו לה לזרז את השלמת דרדנוט, והיא לא הושלמה לבסוף עד יוני 1908, שישה חודשים לפני אחותה לורד נלסון.
הדחק האונייה בְּטָעוּן היה 17,683 טונות ארוכות (17,967 טונות), והיא הייתה באורך של 443 רגל 6 אינץ' (135.2 מטרים), רוחב של 79 רגל 6 אינץ' (24.2 מטרים) ושוקע של 26 רגל 9 אינץ' (8.2 מטרים). היא הונעה על ידי שני מנועי קיטור תלת דרגתיים עם ארבעה צילינדרים, שסיפקו 16,750 כוחות סוס (12,490 קילוואט) והעניקו לה מהירות מרבית של 18 קשרים (33 קמ"ש).
האונייה הייתה חמושה בארבעה תותחי Mk X נטעני מכנס 12 אינץ' המסודרים בשני צריחי תותחים דו-קניים, לפני ומאחורי המבנה העילי. החימוש המשני שלה כלל עשרה תותחי BL‏ 9.2 אינץ' Mk XI, בצריחי תותחים דו-קניים בכל פינה של המבנה, וצריח תותח בודד ביניהם, בתוספת 24 תותחי 12-פאונד מהירי-ירי 18 cwt. היא גם כללה חמישה צינורות טורפדו שקועים בקוטר 18 אינץ' (457 מילימטרים), שעבורם הונחו 23 טורפדות.
לאגממנון הייתה חגורת שריון בקו המים שלה בעובי 12 אינץ' (305 מילימטרים), וכך גם החזית וצידי צריחי התותחים שלה.
היסטוריית שירות > לפני מלחמת העולם הראשונה

אה"מ אגממנון נכנסה לשירות ב-25 ביוני 1908 במספנת צ'טם בפלגת נור של צי הבית. ב-11 בפברואר 1911, היא פגעה בסלע לא מסומן בנמל בפרול, ספרד, ונפגעה בתחתית שלה. היא צורפה זמנית בספטמבר 1913 לשייטת אוניות המערכה הרביעית.
היסטוריית שירות > מלחמת העולם הראשונה

לאחר תחילת מלחמת העולם הראשונה באוגוסט 1914, אגממנון שובצה בשייטת אוניות המערכה החמישית בצי התעלה והתבססה בפורטלנד. עם אוניות אחרות, היא חיפתה על ההובלה הבטוחה של חיל המשלוח הבריטי, בפיקודו של סר ג'ון פרנץ', לצרפת. ב-14 בנובמבר היא עברה לשירנס כדי לשמור על החוף האנגלי מפני אפשרות של פלישה גרמנית. היא חזרה לפורטלנד ב-30 בדצמבר והועסקה בהגנה על הנמלים הדרומיים של אנגליה ובסיורים בתעלת למאנש עד פברואר 1915.
היסטוריית שירות > מלחמת העולם הראשונה > מערכת הדרדנלים, 1915–1916

בפברואר 1915, אגממנון הצטוותה להשתתף במערכת הדרדנלים. היא עזבה את פורטלנד ב-9 בפברואר, והצטרפה לשייטת הדרדנלים הבריטית במודרוס 10 ימים לאחר מכן. זה היה היום השני להפגזת הפתיחה של המבצרים העות'מאניים ששמרו על הכניסה לדרדנלים, והאונייה הצטרפה מיד למתקפה. היא גם השתתפה בהפגזה שלאחר מכן על המבצרים הפנימיים מאוחר יותר בפברואר. אגממנון נפגעה על ידי שבעה פגזי 240 מילימטרים (9.4 אינץ') תוך עשר דקות ב-25 בפברואר שחוררו אותה מעל קו המים, וספגה שלושה הרוגים.
היא תמכה בנחיתות האמפיביות הקטנות ב-4 במרץ והשתתפה בהפגזה נוספת ב-6 במרץ 1915. היא ספגה אש כבדה מפורט חמידיה ב-7 במרץ, וספגה שמונה פגיעות מפגזים בקליבר גדול; אחד מהם, בקוטר 14 אינץ' (356 מילימטרים), פוצץ חור גדול בסיפון המרובע שלה והרס את חדר הנשק ואת חדר התותחים. היא גם ספגה כמה פגיעות מפגזים קלים באותו יום, ולמרות שספגה נזק במבנה העילי שלה, יכולות הלחימה וההפלגה שלה לא נפגעו באופן רציני.
האונייה השתתפה גם בהתקפה העיקרית על מבצרי הדרדנלים ב-18 במרץ. הפעם, סוללת הוביצר בקוטר 6 אינץ' (152 מילימטרים) פתחה באש על אגממנון ופגעה בה 12 פעמים תוך 25 דקות; חמישה מפגזי ההוביצר פגעו בשריון שלה ולא גרמו נזק, אבל שבעה שפגעו מחוץ להגנת השריון שלה עשו נזק מבני ניכר והוציאו זמנית את אחד מתותחי ה-12 אינץ' (305 מילימטרים) מכלל פעולה.
ב-25 באפריל תמכה אגממנון בנחיתות העיקריות במסגרת השייטת החמישית, ולאחר מכן סיירה כדי להגן על שולות מוקשים והטלת רשתות של מדינות ההסכמה שפעלו בדרדנלים. בפעולה נגד סוללות שדה עות'מאניות, היא ספגה שתי פגיעות בין 28 באפריל ל-30 באפריל, והיא סיפקה תמיכה באש לכוחות מדינות ההסכמה במהלך התקפת נגד טורקית ב-1 במאי. אגממנון הפגיזה סוללות ארטילריה עות'מאניות ב-6 במאי לפני הקרב השני על קריתיה.
אגממנון נסוגה למלטה מאוחר יותר במאי כדי לעבור שיפוץ וחזרה לדרדנלים ביוני. ב-2 בדצמבר, האונייה הצטרפה לסיירת הממוגנת אנדימיון ולמוניטור M33 בהפצצת גשר קבאק, תוך השמדת מספר מפתחים שלו וניתקה את התקשורת העות'מאנית לחצי האי גליפולי.
היסטוריית שירות > מלחמת העולם הראשונה > פעולות הים התיכון, 1916–1918

עם סיום מערכת הדרדנלים בינואר 1916, אורגנו מחדש כוחות הצי הבריטי באזור, ואגממנון הפכה לחלק משייטת מזרח הים התיכון, אשר סומנה מחדש כ"שייטת הים האגאי" באוגוסט 1917. תחת שני השמות, השייטת הייתה מפוזרת ברחבי האזור כדי להגן על איים שבידי מדינות ההסכמה, לתמוך בצבא הבריטי בסלוניקי, ולהישמר מפני כל ניסיון פריצה מהדרדנלים על ידי סיירת המערכה הגרמנית גבן והסיירת הקלה ברסלאו. את שארית המלחמה בילתה אגממנון בסלוניקי ובמודרוס, לסירוגין בין שני הבסיסים עם אחותה לורד נלסון; אגממנון התבססה בעיקר במודרוס, לורד נלסון בעיקר בסלוניקי. תוך כדי ביצוע תפקידים אלה, אגממנון פגעה בצפלין LZ-55‏ (LZ-85) של הצי הקיסרי הגרמני ב-5 במאי בסלוניקי עם פגז 12 פאונד ואילצה אותו לנחות.
מכל האחריות שניתנה לשתי האוניות, החשוב ביותר היה לשמור על מזרח הים התיכון מפני פריצה של גבן, אך כאשר גבן וברסלאו ערכו לבסוף את ניסיון הפריצה שלהם ב-20 בינואר 1918, לורד נלסון הייתה בסלוניקי ואגממנון לא הצליחה לעזוב את מודרוס בזמן כדי להשתתף בקרב אימברוס שהתרחש כתוצאה מהפריצה. לאחר ששתי האוניות הגרמניות פגעו במוקשים, ברסלאו טבעה וגבן חזרה לדרדנלים לפני שאגממנון הספיקה להגיע למקום.
אגממנון עברה שיפוץ במלטה ב-1918. ב-30 באוקטובר, האימפריה העות'מאנית חתמה על שביתת הנשק של מודרוס על סיפון אגממנון בזמן שעגנה בלמנוס שבצפון הים האגאי.
היסטוריית שירות > לאחר המלחמה

אגממנון הייתה חלק מהשייטת הבריטית שיצאה לקונסטנטינופול בנובמבר 1918 בעקבות שביתת הנשק. היא חזרה לבריטניה במרץ 1919, שם הושבתה במספנת צ'טם והועברה לעתודה ב-20 במרץ.
בספטמבר 1918, המפקד העליון של הצי הגדול, אדמירל דייוויד ביטי, קרא לספק מטרה גדולה שתאפשר תרגול ירי ריאלי עבור אוניות המערכה של הצי הגדול, שלא השתתפו כמעט בפעילות קרבית מאז קרב יוטלנד בשנת 1916. ניסויים נגד לוח שריון בשנת 1919 הוכיחו שירי תותחי 15 אינץ' (381 מ"מ) בכל פרה-דרדנוט יטביע אותה במהירות, אך השימוש בפרה-דרדרנוט לתרגול מטרה ובדיקות על ידי תותחים בקליבר 6 אינץ' (152 מ"מ) או קטן יותר נראה מעשי. בהתחלה, הפרה-דרדנוט היברניה הוצעה לתפקידי מטרה, אך בסופו של דבר אגממנון נבחרה לתפקיד זה.
בהתבסס על הניסיון הקודם בבקרת כלי נשק מוכווני רדיו בריטים, 'אגממנון' שונתה במספנת צ'טהאם לשימוש כספינת מטרה בין 6 בדצמבר 1920 ל-8 באפריל 1921. האונייה חווטה מחדש לבקרת רדיו והופשטה; צריחי ה-12 אינץ' נשארו על הסיפון, אבל כל התותחים שלה וציודם הוסרו, כמו גם ציוד הטורפדו שלה, הסיפון הפתוח, ציוד הסירות הראשי, צריח הניתוב התחתון, תרנים וקרפיפים, רוב מתקני הצוות שלה וציוד מיותר אחר. פתחים ודפנות מיותרים הוסרו וצופו, והיא זכתה למכלי נטל שונים ממה שהייתה כאוניית מערכה. זה לא נועד להטביע אותה, ולכן הוקצה לה צוות של 153 איש לתחזק ולהפעיל אותה כשהיא לא תחת אש.
השירות הראשון של אגממנון כאוניית מטרה נערך לפני שהשינויים שלה הושלמו. ב-19 במרץ 1921, היא נחשפה לענן של גז רעיל כדי לקבוע את השפעת הגז על אוניית מערכה. נמצא כי גז יכול לחדור לאונייה דרך פתחיה השונים, אך האונייה לא נאטמה נגד גז לפני הניסוי ולא ניתן היה להשיג תוצאות מדויקות החלות על אוניית מערכה בשירות. ב-21 בספטמבר היא ספגה אש מקלעים על ידי מפציצים. ניסויים אלה הראו שהפצצה כזו עלולה להטריד אוניית מערכה, אך אינה יכולה לפגוע ביכולות הלחימה או ההפלגה שלה, ועזרה לקבוע הגנה לאנשי הגשר.
אגממנון שימשה גם כדי לבדוק את הפגיעות של אוניות מערכה לפגזי 6 אינץ' (152 מ"מ), 5.5 אינץ' (140 מ"מ) ו-4.7 אינץ' (120 מ"מ) שנורו לעברה על ידי אוניות כמו סיירת המערכה רינואון וריפאלס בזמן שהיא תמרון תחת בקרת רדיו. בדיקות אלו הראו כי אוניות מוגנות כמו אגממנון, כמו הדרדנוטים המאוחרים יותר, יסבלו מנזק למבנים העליונים שלהן אם ייפגעו מפגזים כאלה, אך יכולת ההפלגה או הלחימה שלהן לא תפגע באופן חמור אפילו ממספר רב של פגיעות בקליבר קטן יותר.